**22505 DRŽAVNI INSPEKTORAT REPUBLIKE HRVATSKE**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA DRŽAVNOG INSPEKTORATA**

Državni inspektorat obavlja inspekcijske poslove u području: trgovine, usluga, zaštite potrošača, sigurnosti neprehrambenih proizvoda; hrane uključujući i genetski modificiranu hranu i novu hranu, genetski modificirane organizme (u daljnjem tekstu: GMO), sprečavanja i suzbijanja zaraznih bolesti, proizvodnje i stavljanja na tržište predmeta opće uporabe, stavljanja na tržište i uporabe biocidnih proizvoda, zaštite od buke i zaštite od neionizirajućeg zračenja, ograničavanja uporabe duhanskih i srodnih proizvoda, proizvodnje, stavljanja na tržište i uporabe opasnih kemikalija te gospodarenja otrovnim kemikalijama; veterinarstva, što uključuje provedbu mjera zaštite zdravlje životinja, uzgoja i dobrobiti životinja, kontrolu hrane životinjskog podrijetla u proizvodnji, skladištenju i prometu, kontrolu hrane za životinje u proizvodnji, skladištenju i prometu, proizvodnju, skladištenje, promet i primjenu VMP, kontrolu nad objektima u poslovanju s nusproizvodima, kontrolu veterinarske zaštite okoliša; poljoprivrede, lovstva, šumarstva, biljnog zdravstva, sjemena i sadnog materijala poljoprivrednog bilja, šumskog reprodukcijskog materijala, sprječavanja unošenja i širenja stranih te invazivnih stranih vrsta i upravljanja njima; ugostiteljske djelatnosti, pružanja ugostiteljskih usluga, pružanju usluga u turizmu, boravišne pristojbe; rudarstva, opreme pod tlakom, energetike (elektroenergetike, toplinarstva i plinarstva, biogoriva za prijevoz, energetske učinkovitosti, ugljikovodika i geotermalnih voda za energetske svrhe, skladištenja prirodnog plina i trajnog zbrinjavanja ugljikova dioksida); rada i zaštite na radu; građenja i uporabe građevina te provedbe stručnog nadzora građenja, za koje je potreban akt za građenje, osim inspekcijskog nadzora građevina državnog značaja, građevina čije građenje nadziru druge inspekcije, upravna tijela jedinica lokalne i područne (regionalne) samouprave te nadzorne službe javnih ustanova; zaštite okoliša, održivog gospodarenja otpadom, zaštite zraka, zaštite od svjetlosnog onečišćenja, zaštite prirode, vodnog gospodarstva i vode za ljudsku potrošnju. Državni inspektorat obavlja inspekcijske poslove i u drugim upravnim područjima kada je to određeno posebnim zakonom.

**22505 Državni inspektorat dostavlja obrazloženje općeg dijela polugodišnjeg izvještaja o izvršenju financijskog plana za 2023. godinu prema sljedećim kategorijama:**

**PRIHODI I PRIMICI**

Državni inspektorat planirao je prihode i primitke u ukupnom iznosu od 62.473.273,00 EUR-a za 2023. godinu. Rebalansom Državnog proračuna dodatno je osigurano 2.500.000,00 EUR-a, pa slijedom navedenog tekući plan Državnog inspektorata za 2023. godinu iznosi ukupno 64.973.273,00EUR-a.

*67 Prihodi iz proračuna planirani* su u ukupnom iznosu od 53.290.100,00 EUR-a za 2023. godinu i povećani za 1.000.000,00 EUR-a te trenutno iznose 54.290.100,00 EUR-a. Navedeno povećanje odnosilo se na provedbu aktivnosti iż članka 113.a Zakona o državnom inspektoratu („Narodne novine”, broj 115/18, 117/21 i 67/23) po kojem građevinski inspektor po službenoj dužnosti odmah donosi rješenje o uklanjanju uništene zgrade i/ili dijela zgrade oštećene potresom, poplavom, klizištem ili drugim izvanrednim događajem, čiji ostaci neposredno prijete sigurnosti, zdravlju ljudi i drugim zgradama ili stabilnosti tla na okolnom zemljištu, bez suglasnosti vlasnika/suvlasnika i bez suglasnosti nadležnog tijela u skladu s propisima kojima se uređuje zaštita i očuvanje kulturnih dobara.

Ostvareni prihodi u izvještajnom razdoblju odnose se na rashode za zaposlene, materijalne rashode vezane za tekuće aktivnosti institucije, financijske rashode, materijalne rashode za obnovu voznog parka i opremanja, materijalne rashode za informatizaciju, te rashode za nabavu proizvedene materijalne imovine radi poduzimanja mjera za osiguranje učinkovitosti rada cijelog Državnog inspektorata te usklađenje rada unutarnjih ustrojstvenih jedinica Državnog inspektorata i upravnih organizacija u sastavu Državnog inspektorata.

 U razdoblju od 1. siječnja do 30. lipnja 2023. godine, Državni inspektorat ostvario je povećanje prihoda iz proračuna u odnosu na isto razdoblje za 2022. godinu od 9,83%, a navedeno je posljedica osiguranja prihoda za troškove vezane uz rast plaća za zaposlene te cijene energenata na tržištu.

*65 Prihodi od upravnih i administrativnih pristojbi, pristojbi po posebnim propisima i naknada planirani* su u ukupnom iznosu od 7.397.629,00 EUR-a za 2023. godinu.

Stupanjem na snagu Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja, („Narodne novine“ broj 52/21) Državni inspektora je preuzeo poslove i aktivnosti iz Ministarstva poljoprivrede.

Slijedom navedenog ukupno uplaćena novčana sredstva odnosno ostvareni prihodi u izvještajnom razdoblju iznose 3.968.249,01 EUR, a što je za 15,02% više u odnosu na isto razdoblje 2022. godine.

*63 Prihodi iz inozemstva (darovnice) i od subjekata unutar općeg proračuna planirani* su u ukupnom iznosu od 1.759.397,00 EUR-a za 2023. godinu i povećani su za 1.500.000,00 EUR-a te trenutno iznose 3.259.397,00 EUR-a. Navedeno povećanje odnosilo se na provedbu aktivnosti iż članka 113.a Zakona o državnom inspektoratu („Narodne novine”, broj 115/18, 117/21 i 67/23) po kojem građevinski inspektor po službenoj dužnosti odmah donosi rješenje o uklanjanju uništene zgrade i/ili dijela zgrade oštećene potresom, poplavom, klizištem ili drugim izvanrednim događajem, čiji ostaci neposredno prijete sigurnosti, zdravlju ljudi i drugim zgradama ili stabilnosti tla na okolnom zemljištu, bez suglasnosti vlasnika/suvlasnika i bez suglasnosti nadležnog tijela u skladu s propisima kojima se uređuje zaštita i očuvanje kulturnih dobara.

**RASHODI I IZDACI**

Državni inspektorat planirao je rashode u ukupnom iznosu od 62.473.273,00 EUR-a za 2023. godinu te nakon provedenog rebalansa iznose 64.973.273,00 EUR-a. Navedeno povećanje rashoda posljedica je provedbe aktivnosti iż članka 113.a Zakona o državnom inspektoratu („Narodne novine”, broj 115/18, 117/21i 67/23) po kojem građevinski inspektor po službenoj dužnosti odmah donosi rješenje o uklanjanju uništene zgrade i/ili dijela zgrade oštećene potresom, poplavom, klizištem ili drugim izvanrednim događajem, čiji ostaci neposredno prijete sigurnosti, zdravlju ljudi i drugim zgradama ili stabilnosti tla na okolnom zemljištu, bez suglasnosti vlasnika/suvlasnika i bez suglasnosti nadležnog tijela u skladu s propisima kojima se uređuje zaštita i očuvanje kulturnih dobara. Dodano osigurana novčana sredstva korištena su za provedbu postupaka javne nabave radova uklanjanja zgrada oštećenih potresom.

Planirani rashodi odnose se na rashode za zaposlene, materijalne rashode vezane za tekuće aktivnosti institucije, financijske rashode, materijalne rashode za obnovu voznog parka i opremanja, materijalne rashode za informatizaciju, te rashode za nabavu proizvedene materijalne imovine.

*Rashodi poslovanja* u izvještajnom razdoblje 2023. godinu u odnosu na 2022. godinu bilježe rast od 11,01%.

Sredstva u okviru aktivnosti A673018 utrošena su za financiranje svih stručnih i administrativnih poslova radi nesmetanog, racionalnog i uspješnog obavljanja djelatnosti Državnog inspektorata. Državni inspektorat osim Središnjeg ureda ima i 5 područnih ureda te 37 ispostava. Područni uredi su: Područni ured Zagreb, Područni ured Split, Područni ured Rijeka, Područni ured Varaždin i Područni ured Osijek. Za sve navedene lokacije utrošena su novčana sredstava za podmirenje režijskih troškova odnosno za poduzimanje mjera za osiguranje učinkovitosti u radu cijelog Državnog inspektorata kao i nabave zaštitne opreme i uredskog materijala.

Jedno od većih povećanja rashoda bilježi se na stavci rashoda 3234-Komunalne usluge (u okviru aktivnosti A673014-Nadzor građenja), a koji su posljedica provođenja uklanjanja potresom uništenih zgrada, čiji ostaci neposredno prijete sigurnosti, zdravlju ljudi i drugim zgradama ili stabilnosti tla na okolnom zemljištu temeljem članka 113.a Zakona o Državnom inspektoratu („Narodne novine“ broj 115/18, 117/21 i 67/23) i članka 38. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (NN 21/23). Osim navedenih aktivnosti sredstva su se utrošila i na provođenje uklanjanja nezakonito izgrađenih građevina na području Republike Hrvatske temeljem rješenja građevinskih inspektora.

*Rashodi za nabavu nefinancijske imovine* u izvještajnom razdoblju 2023. u odnosu na 2022. godinu bilježe rast od 218,62%.

Tijekom 2023. godine nastavljaju se projekti uspostave dijelova i podsustava informacijskog sustava Državnog inspektorata, održavanje i nadogradnja softverskih sustava Državnog inspektorat sukladno zakonodavnom okviru Republike Hrvatske i Europske unije, ulaganje u održavanje i nadogradnju postojeće softverske infrastrukture, računalno-korisničke, te serversko-mrežne infrastrukture.

Nastavlja se i projekt kontinuirane nadogradnje mrežne infrastrukture na lokacijama Državnog inspektorata. Novčana sredstva utrošena su i za licenčna prava, nabavu licenciranog softvera za računalno-serversku i mrežnu infrastrukturu. Dijelom se zamijenila dotrajala korisnička informatička oprema naslijeđene od pravnih prednika, dotrajala pred otprilike više od četiri godine. Uspostavio se video konferencijski sustav Državnog inspektorata što je omogućilo pohađanje edukacija i održavanja video sastanka službenika koji se nalaze na 124 različite lokacije Državnog inspektorata.

Utrošena sredstva koristila su se i za nabavu uredske opreme i namještaja, opreme za održavanje i zaštitu neophodno potrebne radi što učinkovitijeg rada Inspektorata i obnavljanja dotrajale opreme za održavanje i zaštitu u narednom proračunskom razdoblju.

**PRIJENOS SREDSTAVA IZ PRETHODNE I U SLJEDEĆU GODINU**

Državni inspektorat na izvoru 51 ima iskazan donos i odnos u 2023. godini u iznosu od 38.648,40 EUR-a po projektima financiranima od strane Europske unije, a koje koordinira PROSAFE organizacija (neprofitna organizacija koja koordinira zajedničkim aktivnostima država članica u nadzoru tržišta, a primarno je financirana od strane Europske unije) usmjerene na provedbu zajedničkih aktivnosti nadzora tržišta država članica u području sigurnosti neprehrambenih proizvoda.

Također, iskazan je donos i odnos u 2023. godini na izvoru 52 u ukupnom iznosu od 10.003,80 EUR-a po projektu Joint Action SHARP (Strengthened International Health Regulations and Preparedness in the EU) kojemu je cilj analiza međunarodnih zahtjeva prema državi i stanja ulaznih mjesta u zemlju, poboljšanje stanja i ostvarivanje dobre suradnje svih sektora u Republici Hrvatskoj koji su uključeni u provedbu Međunarodnih zdravstvenih propisa.

Temeljem Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja, („Narodne novine“, broj 52/21) Državni inspektorat je preuzeo poslove i aktivnosti iz Ministarstva poljoprivrede te je iz 2022. godine prenio novčana sredstva u iznosu od 1.982.093,96 EUR-a koja nadalje koristi sukladno zakonskim propisima.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Čl. 46. stavkom 1. Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23) propisano je da poseban izvještaj čini Izvještaj o zaduživanju na domaćem i stranom tržištu novca i kapitala – isto nije primjenjivo za Državni inspektorat.

**IZVJEŠTAJ O DANIM JAMSTVIMA I PLAĆANJIMA PO PTOTESTIRANIM JAMSTVIMA**

Čl. 46. stavkom 4. Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23) propisano je da poseban izvještaj može sadržavati i Izvještaj o danim jamstvima i plaćanjima po protestiranim jamstvima – isto nije primjenjivo za Državni inspektorat.